Document ID: 32005D0405

ODLOČBA KOMISIJE
z dne 4. maja 2005
o sprejetju v imenu Evropske skupnosti sprememb prilog k Sporazumu med Evropsko skupnostjo in Združenimi državami Amerike o sanitarnih ukrepih za varovanje javnega zdravja in zdravja živali v trgovini z živimi živalmi in živalskimi proizvodi
(notificirano pod dokumentarno številko K(2005) 1369)
(Besedilo velja za EGP)
(2005/405/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Sklepa Sveta 98/258/ES z dne 16. marca 1998 o sklenitvi Sporazuma med Evropsko skupnostjo in Združenimi državami Amerike o sanitarnih ukrepih za varovanje javnega zdravja in zdravja živali v trgovini z živimi živalmi in živalskimi proizvodi (1), in zlasti člena 4(3) Sklepa,
ob upoštevanju naslednjega:
(1)
V Skupnosti standardna metoda testiranja za Enterobacteriaceae in skupno število bakterij, zmožnih preživetja, v mesu je bila priznana za enakovredno ameriški testni metodi za Escherichia coli.
(2)
Med Skupnostjo in ZDA so potekala pogajanja o dodatnem sklopu smernic za revizije, vključno s smernicami za preiskave zdravja živali. Ta pogajanja so pripeljala do besedila za tiste smernice, o katerih sta se strinjali obe stranki.
(3)
Skupni upravljavski odbor za Sporazum („Odbor“) je izdal priporočila o določitvi enakovrednosti med obema testnima metodama in o sprejetju dodatnih smernic za revizije. Zaradi teh priporočil je primerno spremeniti Prilogi V in VI ter opombo (1) k Sporazumu.
(4)
Te spremembe je treba potrditi v imenu Skupnosti.
(5)
Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali -
SKLENILA:
Člen 1
V skladu s priporočili Skupnega upravljavskega odbora, ustanovljenega v skladu s členom 14 Sporazuma med Evropsko skupnostjo in Združenimi državami Amerike o sanitarnih ukrepih za varovanje javnega zdravja in zdravja živali v trgovini z živimi živalmi in živalskimi proizvodi, so spremembe točke 6 Priloge V, Priloge VI in opombe (1) k temu sporazumu s tem potrjene v imenu Evropske skupnosti.
Besedilo Sporazuma v obliki izmenjave pisem, vključno s spremembami točke 6 Priloge V, opombe (1) in Priloge VI, je priloženo temu sklepu.
Člen 2
Generalni direktor za zdravje in varstvo potrošnikov je s tem pooblaščen za podpis Sporazuma v obliki izmenjave pisem, ki zavezuje Skupnost.
Člen 3
Ta sklep se uporablja od prvega dne v mesecu, ki sledi mesecu, v katerem Združene države Amerike pisno obvestijo Komisijo, da so njihovi notranji postopki za odobritev sprememb iz člena 1 zaključeni.
V Bruslju, 4. maja 2005

Labels: 17
0
6
18
15